Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7609

c) résidő kiosztás. ENR 1.10. – Repülés tervezés Megkövetelik a repülés tervezési szakaszához kapcsolódó minden olyan megszorítás, korlátozás, vagy tanácsadó információ közzétételét, amely a felhasználó segítségére lehet a tervezett repülés bejelentésében, beleértve az alábbiakat: 1) a repülési terv benyújtásának eljárásai; 2) az ismétlődő repülési terv rendszere; és 3) a benyújtott repülési tervben szereplő adatok megváltoztatása. ENR 1.11. – A repülési terv közlemények címzése Megkövetelik a repülési tervekben alkalmazható címek közzétételét táblázatos formában, bemutatva az alábbiakat: 1) a repülés kategóriája (IFR, VFR, vagy mindkettő); 2) útvonal (a FIR-be, vagy a FIR-en keresztül és/vagy a TMA-ba, vagy azon keresztül); 3) közlemény címe; ENR 1.12. – Polgári légijárművek elfogása Megkövetelik az alkalmazandó elfogási eljárások és vizuális jelzések maradéktalan közzétételét, valamint egyértelműen jelezni kell, hogy alkalmazzák-e az ICAO rendelkezéseket, ha nem, akkor az eltéréseket részletesen be kell mutassák. ENR 1.13. – Jogellenes beavatkozás Megkövetelik a jogellenes beavatkozás esetén alkalmazandó, megfelelő eljárások közzétételét. ENR 1.14. – Légiforgalmi váratlan események A légiforgalmi események jelentési rendszerének leírása, mely az alábbiakat tartalmazza: 1) a légiforgalmi események részletes leírása; 2) a "Légiforgalmi események jelentésére használt formanyomtatvány", ("Air Traffic Incident Reporting Form") használata; 3) az események jelentésének eljárásai (beleértve a repülés közbeni eljárásokat is); valamint 4) a jelentés célját és a formanyomtatvány kezelését. ENR 2. – A LÉGIFORGALMI SZOLGÁLATOK LÉGTEREI ENR 2.1. – FIR, UIR, TMA A repüléstájékoztató körzetek (FIR - Flight Information Region), magaslégtéri repüléstájékoztató körzetek (UIR - Upper Flight Information Region), közelkörzetek (TMA - Terminal Control Area) részletes leírása, beleértve az alábbiakat: 1) a FIR/UIR neve, oldalhatárainak földrajzi koordináta pontjai fokokban, percekben, a TMA oldalhatárai fokokban, percekben és másodpercekben megadva, függőleges határaik és a légterek osztályba sorolása; 2) a szolgálatot biztosító egység azonosítása; 3) az egységet kiszolgáló légiforgalmi állomás hívójele, a használatos nyelv(ek), a terület és a feltételek pontos meghatározása, hogy mikor és hol használandó, ha alkalmazható; 4) a frekvenciák, kiegészítve a konkrét célok megjelölésével; és 5) megjegyzések. A katonai légitámaszpontok körül található, az AIP-ben egyébként más módon le nem írt repülőtéri irányítói körzeteket (Control Zone) ebben az alfejezetben kell megadni. Azokon a területeken, ahol a 2. Annex a repülési tervekkel, a kétirányú összeköttetéssel és a helyzetjelentéssel kapcsolatos követelményei az összes járatra vonatkoznak, annak érdekében, hogy kiküszöböljék, vagy csökkentsék az elfogások szükségességét, és/vagy ahol az elfogás lehetősége fennáll és szükséges a folyamatos figyelés a 121.5 MHz kényszerhelyzeti frekvencián, akkor ezt a tényt a vonatkozó terület(ek)ről, vagy azoknak részé(i)ről itt kell közölni. Azon kijelölt területek részletes leírása, amelyek felett szükséges egy kényszerhelyzeti Vészjeladó Rádióállomás megléte a fedélzeten (ELT - Emergency Locator Transmitter), és ahol a légijárművek személyzeteinek folyamatosan figyelniük kell a 121.5 MHz kényszerhelyzeti URH frekvencián, kivéve azokat az időszakokat, amikor a légijármű személyzete más URH csatornákon kommunikál, vagy amikor a fedélzeti berendezésekre érvényes korlátozások, vagy a pilótafülkében elvégzendő feladatok nem teszik lehetővé a két csatorna egyidejű figyelését. Megjegyzés.- A repülőterek / helikopter repülőterek körüli más légtér-típusok leírása, mint amilyenek a repülőtéri irányító körzetek és a repülőtéri forgalmi körzetek, a vonatkozó repülőtéri, vagy helikopter repülőtéri fejezetben található. ENR 2.2. – Egyéb, szabályozott légterek Ahol ilyeneket létesítettek, a szabályozott légtér egyéb típusainak részletes leírása, valamint a légtér osztályozása. ENR 3. - ATS ÚTVONALAK Megjegyzés 1.- A rádióirányszögeket, az útirányszögeket és a radiálokat általában a mágneses északhoz viszonyítva adják meg. Az egyenlítőtől távolabb található területek esetében, ahol az illetékes hatóság megállapítása szerint a mágneses északhoz való viszonyítás gyakorlatilag nem alkalmazható, más alkalmas vonatkozatást, pl. a földrajzi északot, vagy a koordináta-háló szerinti északi irányt lehet használni. Megjegyzés 2.- Két rádiónavigációs berendezés közötti távolság felénél kijelölt, vagy olyan útvonal esetében, amelynek iránya a navigációs berendezések között módosul, a két radiál kereszteződésénél kijelölt átkapcsolási pontot nem kell feltüntetni minden egyes útvonalszakasz vonatkozásában, amennyiben ezen pontok létezését általános formában közlik. ENR 3.1. – Alacsony légtéri ATS útvonalak Az alacsony légtéri ATS útvonalak részletes leírása, beleértve az alábbiakat: 1) az útvonal megjelölése, a meghatározott útvonalszakaszo/ko/n alkalmazható Megkövetelt Navigációs Teljesítőképesség (RNP – Required Navigation Performance) típus(ok), az útvonalat meghatározó valamennyi fontos pont neve, kódolt megjelölése vagy név-kódja, és földrajzi koordinátái fokokban, percekben és másodpercekben megadva, beleértve a "kötelező" és "kérésre közlendő" jelentőpontokat is; 2) útirányszögek, vagy VOR radiálok, kerekítve a legközelebbi fokra, geodetikus távolságok (geodesic distance)30* a legközelebbi 1/10 kilométerre, vagy tengeri mérföldre kerekítve, minden egymást követő kijelölt fontos pont között, valamint a VOR radiálok esetén az átkapcsolási pontok között; 3) felső és alsó határok, vagy a minimális tengerszint feletti repülési magasságok kerekítve a következő felette lévő 50 méterre, vagy 100 lábra, valamint a légtér osztályba-sorolása; 4) oldalhatárok és a legkisebb akadálymentes magasságok; 5) az utazó magasságok (repülési szintek) iránya; és 6) megjegyzések, beleértve az irányító egység megjelölését, valamint üzemi frekvenciáját. Megjegyzés.- a 11. Annex, 1. Függelékével összefüggésben és repüléstervezési célokra, a meghatározott RNP (Megkövetelt Navigációs Teljesítőképesség) típust nem tekintik az útvonal megnevezés szerves részének. ENR 3.2. – Felső légtéri ATS útvonalak A felső légtéri ATS útvonalak részletes leírása, beleértve az alábbiakat: 1) az útvonal megjelölése, a meghatározott útvonalszakaszo/ko/n alkalmazható Megkövetelt Navigációs Teljesítőképesség (RNP – Required Navigation Performance) típus(ok), az útvonalat meghatározó valamennyi fontos pont neve, kódolt megjelölése vagy név-kódja, és földrajzi koordinátái fokokban, percekben és másodpercekben megadva, beleértve a "kötelező" és "kérésre közlendő" jelentőpontokat is; 2) útirányszögek, vagy VOR radiálok, kerekítve a legközelebbi fokra, geodetikus távolságok (geodesic distance)31* a legközelebbi 1/10 kilométerre, vagy tengeri mérföldre kerekítve, minden egymást követő kijelölt fontos pont között, valamint a VOR radiálok esetén az átkapcsolási pontok között; 3) felső és alsó határok, valamint a légtér osztályba-sorolása; 4) oldalhatárok; 5) az utazó magasságok (repülési szintek) iránya; és 6) megjegyzések, beleértve az irányító egység megjelölését, valamint üzemi frekvenciáját és ha rendelkezésre áll, a bejelentkezési címét. Megjegyzés.- a 11. Annex, 1. Függelékével összefüggésben és repüléstervezési célokra, a meghatározott RNP (Megkövetelt Navigációs Teljesítőképesség) típust nem tekintik az útvonal megnevezés szerves részének. ENR 3.3. – Területi navigációs útvonalak A területi navigációs útvonalak (RNAV) részletes leírása, beleértve az alábbiakat: 1) az útvonal megjelölése, a meghatározott útvonalszakaszo/ko/n alkalmazható Megkövetelt Navigációs Teljesítőképesség (RNP – Required Navigation Performance) típus(ok), az útvonalat meghatározó valamennyi fontos pont neve, kódolt megjelölése, vagy név-kódja és földrajzi koordinátái fokokban, percekben és másodpercekben megadva, beleértve a "kötelező" és "kérésre közlendő" jelentőpontokat is; 2) egy VOR/DME területi navigációs útvonalakat kitűző, meghatározó útvonalpontok tekintetében, kiegészítésképpen:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes